Fly Greeting Card for Sale by Dennis Hammer
greeting cards motorcycle bike dirt bike motocross utah
photographs motorcycle bike dirt bike motocross utah
Image taken in Salt Lake City, Utah in August, 2009. 20060627 - CPP2006-1422M - Loonheffingen. Levensloopregeling; terugdraaien spaarloon 2006
Besluit van 27 juni 2006 nr. CPP2006/1422M
Den Haag, 27 juni 2006., Pa van vermiste Noorweër wil sélf leidrade in SA kom opvolg | Maroela Media
Pa van vermiste Noorweër wil sélf leidrade in SA kom opvolg
Marie en haar pa, Atle. (Foto: Facebook)
Die pa van ŉ Noorweegse student wat verlede jaar in Sedgefield in die Wes-Kaap vermis geraak het, glo vas daar is leidrade op haar foon wat lig kan werp op haar raaiselagtige verdwyning.
Marie Ostbo (21) het op 18 April verdwyn terwyl sy saam met ŉ buitelandse studentegroep op dié Wes-Kaapse dorpie vertoef het. Sy het volgens die polisie net ná 18:00 saam met die groep op die strand gaan stap. Sommige studente het Ostbo glo net voor 19:00 laas op die strand, sowat 100 m van waar die groep tuisgaan, opgemerk. Sy was geklee in ŉ paar blou jeans en ŉ wit T-hemp.
Die polisie het destyds haar selfoon, ŉ hoed en skoene op die strand gevind in die omgewing waar sy vermis geraak het. ŉ Uitgebreide soektog het egter geen teken van haar opgelewer nie.
Haar pa, Atle Ostbo, het aan Rapport gesê hy glo dat Sean Kelly, die man wat vroeër in Sedgefield in hegtenis geneem is in verband met die moord op sy buurvrou, Noreen Hampson, die man is in een van die laaste video’s wat sy dogter geneem het.
Ostbo het volgens Rapport gesê die Noorweegse misdaadondersoekdiens Kripos het sedertdien die wagwoord van Marie se selfoon ontsyfer en video’s en foto’s daarop ontsluit. In een video verskyn ŉ paartjie, twee Switsers wat saam met haar op toer was, asook ŉ man met ŉ hond. Ostbo glo Kelly is dié man met die hond in die video.
Hy wil nou glo sélf na Suid-Afrika reis om leidrade op te volg. Ostbo wou vandeesweek nie verder kommentaar lewer oor die moontlike verwikkelinge nie en het aan Maroela Media gesê hy is bevrees dit kan die ondersoek na Marie se verdwyning belemmer.
Hy het wel op sy Facebook-bladsy geskryf dit lyk of die ondersoek nie “in Noorweë of Suid-Afrika ernstig opgeneem word nie”.
Kapt. Malcolm Pojie, polisiewoordvoerder, het gesê die ondersoek na Marie se verdwyning duur steeds voort.
“Haar selfoon is vir ontleding aan die Noorweegse polisie gestuur. Volgens die ondersoekspan is geen beeldmateriaal van ŉ man wat met ŉ hond stap, gevind of ingedien nie.
“Daar was tydens haar verdwyning gerugte oor ŉ verdagte man wat op dieselfde dag in die omgewing waar Marie laaste gesien is, met sy hond gestap het. Hierdie, asook ander leidrade én bespiegelings is opgevolg en het niks opgelewer nie.
“Geen bewys of bewysstuk is gevind wat op enige vuil spel dui nie,” het Pojie gesê.
Volgens hom kon die polisie ook geen verbintenis tussen Marie se verdwyning en die Hampson-moordbeskuldigde kry nie.
“Daar is deurlopende kontak met die Noorweegse ambassade en die Noorweegse polisie, wat op hulle beurt direk met Marie se familie praat,” het Pojie gesê.
In die nuus Marie Ostbo Sedgefield vermis
Vrou wat onnie aanrand gaan appelleer
Meraai · 5 dae gelede
wonder ook maar net of ons polisie/speurders baie moeite doen….oor die algemeen
Hendrik van George · 5 dae gelede
Nah, SAPS speurders oorlaai met werk, min tot geen bronne. Voel jammer vir buitelanders wat op die gereg moet staatmaak in ons ANC paradys.
Liezl · 5 dae gelede
…geen bewys of bewysstukke is gevind wat op enige vuil spel dui nie… Is dit nie genoeg dat sy nooit gevind is nie? Klink vir my na vuil spel
Lia · 5 dae gelede
Ek stem saam….en dat haar foon ensv gevind is , maar sy is weg…..geen mens verdwyn net nie!!! Haar arme pa en geliefdes…..
Niklaas · 5 dae gelede
So ‘n onverklaarbare verdwyning kan enige ouer knak. Arme pa (en ma) van hierdie meisie.
Dis net vreemd dat dat sy verdwyn sonder ‘n geluid. Mense was mos naby haar met die verdwyning. Dis nogal ‘n raaisel.
HPV · 5 dae gelede
Bly weg uit die Midde-Ooste en Afrika met klem op Suid Afrika en bly lewe.
Hanna Hoekom · 5 dae gelede
Ek kan glo dat daar nie erns met die saak in Suid-Afrika gemaak word nie. Ons gewone, wetsgehoorsame burgers is dalk al net te gewoond aan geen / treurige bystand tydens misdaad nie. Veral nie as jy die “verkeerde” kleur is nie! Hoop die ouer kry uiteindelik antwoorde.
Lana · 5 dae gelede
Stem saam met haar pa. Lankal gewonder wat van haar saak geword het. Bly om te hoor hy kom self ondersoek doen. Mag hy veilig wees in hierdie land…
Anoniem · 5 dae gelede
HPV stem 100% met jou saam n lewe in SA beteken asb. niks.
Eddy · 5 dae gelede
Ek dink nou sommer aan daai 2 moordgevalle ( op 2 jong dames)in Knysna paar jaar gelede.
Kobie Welgemoed · 5 dae gelede
Haar pa moet self kom en ‘n geldjie bring. Vinnig gaan iemand iets onthou. Niemand kan net verdwyn saam met ‘n groep mense nie.
Krewel · 5 dae gelede
Beslis misdaad. Gaan my verstand te bowe dat Malcolm Poje volhou met die ‘geen vuilspel’ -storie. Wat sou sy mening wees as dit sy dogter was? Waar dink hy bly ons? In Switserland? Geen verskoning vir hierdie naiwiteit net omdat jou werklading hoog is of jy die makliker uitweg soek nie.